Spis č. ŽP 2015/04053-6-MK V Bardejove 18.08.2015

R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 ods.1 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Bardejovského podniku služieb Bapos, m.p. Bardejov, Štefánikova 786, 085 01 Bardejov, IČO: 00619621,** podaná dňa 14.07.2015, podľa § 47 ods. 3 a § 48 ods. 1 zákona o ochrane prírody, v súlade s § 46 zákona č. 71/1967 Zb. o správnom konaní v znení neskorších predpisov

**v y d á v a s ú h l a s**

žiadateľovi na **výrub 3 ks drevín a to:**

**- 1 ks smrek pichľavý** (Picea pungens) s obvodom kmeňa 70 cm, meraným vo výške 130 cm nad zemou, rastúci na pozemku parcelné číslo CKN 1184/18, druh pozemku: ostatné plochy, v kat. území Bardejov (**ulica Partizánska 26),**

**- 2 ks smrek obyčajný** (Picea abies) s obvodmi kmeňov 80 a 95 cm, meraných vo výške 130 cm nad zemou, rastúcich na pozemku parcelné číslo CKN 12/1, druh pozemku: zastavané plochy a nádvoria, v kat. území Bardejov (**ulica Dlhý rad 19),**

- **1 ks borovica lesná** (Pinus silvestris) s obvodom kmeňa 80 cm, meraným vo výške 130 cm nad zemou, rastúcich na pozemku parcelné číslo CKN 593, druh pozemku: ostatné plochy, v kat. území Bardejov (**ulica Českej lipy 45).** Žiadateľ je správcom pozemkov, na ktorých dreviny požadované na výrub rastú.

# A./

 V súlade s § 82 ods. 12) zákona o ochrane prírody, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub drevín je žiadateľ povinný uskutočniť v období vegetačného pokoja (od 1. októbra do 31. marca),

2) výrub drevín žiadateľ uskutoční po nadobudnutí právoplatnosti tohto rozhodnutia, v termíne do 31. marca 2017,

3) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

4) žiadateľ zabezpečí, aby nedošlo k poškodeniu drevín, ktoré nie sú určené na výrub,

5) žiadateľ odstráni aj pne po výrube vrátane povrchovej časti koreňového systému a plochu upraví identicky s okolím,

6) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

7) za prípadné škody na majetku fyzických osôb alebo právnických osôb, spôsobených pri výrube drevín, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu na pozemkoch, ktorých je správcom, za týchto podmienok:

1. **vysadiť 20 ks drevín, druh:**

**- 5 ks tavoľník japonský** (Spiraea japonica) na ten istý pozemok s parcelným číslom CKN 1184/18, druh pozemku: ostatné plochy, v kat. území Bardejov (**ulica Partizánska 25),**

**- 5 ks nátržník krovitý (Potentilla fruticosa)** na pozemok s parcelným číslom CKN 12/9, druh pozemku: zastavané plochy a nádvoria, v kat. území Bardejov (**ulica Dlhý rad 19),**

**- 10 ks nátržník krovitý (Potentilla fruticosa)** na pozemok s parcelným číslom CKN 592/3, druh pozemku: zastavané plochy a nádvoria, v kat. území Bardejov (**ulica Českej lipy 45).**

# 2) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2017 po vykonaní výrubu,

#  žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v prípade vyhynutia alebo poškodenia náhradnej výsadby vykoná žiadateľ dosadbu,

**4) žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

 Písomnou žiadosťou zo dňa 14.07.2015, požiadal Bardejovský podnik služieb Bapos, m.p. Bardejov, Štefánikova 786, 085 01 Bardejov, IČO: 00619621, o vydanie súhlasu na výrub **3 ks drevín, druh: 1 ks smrek pichľavý rastúci na pozemku** parcela CKN číslo 1184/18, druh pozemku: ostatné plochy **(ul. Partizánska 26), 1 ks smrek obyčajný rastúcich na pozemku** parcela CKN číslo 12/1, druh pozemku: zastavané plochy a nádvoria **(ul. Dlhý rad 19), 1 ks borovica lesná rastúcich na pozemku** parcela CKN číslo 593, druh pozemku: ostatné plochy **(ul. Českej lipy 45),** rastúcich v kat. území  Bardejov, pozemky sú umiestnené v zastavanom území. Žiadateľ je správcom pozemkov, na ktorých dreviny požadované na výrub rastú. Dôvod žiadosti - žiadosť podaná na podnet správcu bytových domov Bardbyt s.r.o., ktorý argumentuje najmä zhoršením hygienických podmienok v priľahlých bytoch a poškodzovaním fasády bytových domov. Žiadosť je podaná podľa § 47 ods. 3 zákona NR SR č. 543/2002 Z.z. o ochrane prírody a krajiny v znení neskorších predpisov.

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov od 16.07.2015. V príslušnej lehote od zverejnenia informácie nebolo doručené Mestu Bardejov písomné ani elektronické potvrdenie záujmu byť účastníkom v začatom správnom konania.

Orgán ochrany prírody listom č. ŽP 2015/04053-2-MK zo dňa 07.08.2015 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávanie spojené s miestnou obhliadkou v predmetnej veci. Ústne pojednávanie sa uskutočnilo 18.08.2015, počas ktorého bolo zistené, že dreviny požadované na výrub, rastú na uvedených parcelách. V priebehu miestnej obhliadky orgán ochrany prírody vykonal meranie obvodov kmeňov drevín, zistil ich zdravotný stav a zhotovil fotodokumentáciu. Z priebehu ústneho pojednávania a miestnej obhliadky bol vyhotovený zápis a prezenčná listina. Dreviny požadované na výrub rastú v zastavanom území mesta. Smrek pichľavý s obvodom kmeňa 70 cm, rastúci na pozemku parcelné číslo CKN 1184/18, na ulici Partizánska 26 je naklonený na verejné osvetlenie, hrozí jeho statické zlyhanie, prerastá cez reflektor verejného osvetlenia, čím ohrozuje verejnú bezpečnosť najmä v nočných hodinách. Smreky obyčajné s obvodmi kmeňov 80 a 95 cm, rastúcich na pozemku parcela CKN 12/1, na ulici Dlhý rad 19, majú nepriaznivý vplyv na zdravotný stav obyvateľov v dôsledku nadmerného tienenia, bránenia prenikaniu svetla a tepla s následkom zníženia hygienických podmienok bývania. Súčasne tieto dreviny rastú priamo na trase verejnej kanalizácie a trase plynovodu. Borovica lesná s obvodom kmeňa 80 cm rastúca na pozemku parcele CKN 593, na uliciČeskej lipy 45, má zlomené kostrové konáre, vrastá do verejného osvetlenia hrozí jej statické zlyhanie.Dôvody výrubu drvín sú teda opodstatnené. Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu drevín požadovaných na výrub, ktorá je 2 736,60 €. Výpočet je prílohou zápisu.

*Zároveň správny orgán odporúča žiadateľovi (správcovi verejnej zelene) odstrániť, na priľahlých drevinách /borovica lesná, baza čierna, javor mliečny/, poškodené konáre a konáre ohrozujúce fasády a strechy obytných budov odborným orezom podľa normy STN 837010 – Ochrana prírody, ošetrovanie, udržiavanie a ochrana stromovej vegetácie.*

Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Voči súhlasu s výrubom drevín nepodal zásadné námietky nikto z prítomných.

Na základe vyššie uvedeného orgán ochrany prírody dospel k záveru, že žiadosť o výrub drevín je opodstatnená. Rozhodol preto o povolení výrubu podľa § 47 ods. 3 citovaného zákona o ochrane prírody. Zároveň žiadateľovi podľa ustanovení § 48 ods. 1 zákona o ochrane prírody uložil povinnosť vykonať náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 zákona o ochrane prírody.

**P o u č e n i e**

Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

 MUDr. Boris Hanuščak

 primátor mesta

Rozhodnutie sa doručuje

* **Bardejovský podnik služieb Bapos, m.p. Bardejov, Štefánikova 786, 085 01 Bardejov**
* **BARDBYT, s.r.o., Moyzesova 7, 085 01 Bardejov**
* **Lenárt Ján JUDr. Dlhý rad 19, 085 01 Bardejov**
* **Iľkanin Andrej, Českej lipy 44, 085 01 Bardejov**
* **Mihalik Jozef, Partizánska 26, 085 01 Bardejov**

Na vedomie:

1. SIŽP - inšpektorát ochrany prírody, Rumanova 14, 040 01 Košice
2. Okresný úrad Bardejov, Odbor starostlivosti o životné prostredia, Dlhý rad 16, 085 01 Bardejov

|  |  |  |  |
| --- | --- | --- | --- |
| Vybavuje : | Milan Klimek | 🕾 +421544862163 | e-mail : milan.klimek@bardejov.sk |
| Podpis : | ....................................................... |  www.bardejov.sk | IČO: 00321842  | DIČ: 2020 622923 |
| Bankové spojenie: Prima banka Slovensko a.s. | Číslo účtu.: 0456175001 | IBAN: SK8056000000000456175001 |